ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2014 අංක 24 දරන ලක්ෂ්මන් වසන්ත පෙරේරා
ප්‍රජා සංවර්ධන පදනම (සංස්ථාගත කිරීමේ) පනත
[සහතිකය සටහන් කළේ 2014 ජූලි මස 23 වන දින]

ආණ්ඩුවේ නියමය පරිදි මුද්‍රණය කරන ලදී.
2014 ජූලි මස 25 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2014 අංක 24 දරන ලක්ෂ්මන් වසන්ත පෙරේරා
ප්‍රජා සංවර්ධන පදනම (සංස්ථාගත කිරීමේ) පනත
ලක්ෂ්මන් වසන්ත පෙරේරා ප්‍රජා සංවර්ධන පදනම
සංස්ථාගත කිරීම සඳහා වූ පනතකි.

“ලක්ෂ්මන් වසන්ත පෙරේරා ප්‍රජා සංවර්ධන පදනම” යනුවෙන්
හඳුන්වනු ලබන සහ සඳහන් කරනු ලබන පදනමක්, එකී පදනමේ
සාමාජිකයන් එකඟ වූ රීති අනුව,එහි පරමාර්ථ එලදායී ලෙස
ක්‍රියාත්මක කිරීමේ සහ ඊට අදාළ කාරණා ඵලදායී ලෙස කරගෙන
යාමේ කාර්යය සඳහා මෙතෙක් කල් ශ්‍රී ලංකාවේ පිහිටුවා තිබූ හෙයින් ද :
එකී පදනම පිහිටුවනු ලැබුවේ යම් පරමාර්ථ සහ කරුණු සඳහා ද,
එම පරමාර්ථ සහ කරුණු මෙතෙක් කල් එකී පදනම විසින් සාර්ථක
ලෙස ක්‍රියාත්මක කර සහ ඉටු කර ඇති හෙයින් ද, සහ එකී පදනම
සංස්ථාගත කරන ලෙස ඉල්ලා ඇති බැවින් ද, එකී ඉල්ලීම ඉටු
කිරීම මහජන යහපත සඳහා වන හෙයින් ද :

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :—
1. මේ පනත 2014 අංක 24 දරන ලක්ෂ්මන් වසන්ත පෙරේරා
ප්‍රජා සංවර්ධන පදනම (සංස්ථාගත කිරීමේ) පනත යනුවෙන්
හඳුන්වනු ලැබේ.

2. (1) මේ පනත ක්‍රියාත්මක වීම ආරම්භ වන දින සිට සහ ඉන්
පසුව (මෙහි මින් මතු “පදනම” යනුවෙන් සඳහන් කරනු ලබන)
දැනට ලක්ෂ්මන් වසන්ත පෙරේරා ප්‍රජා සංවර්ධන පදනමෙහි
සාමාජිකයන් වශයෙන් සිටින තැනැත්තන් හෝ මෙයින් සංස්ථාපනය
කරනු ලබන සංස්ථාවට මින් මතු සාමාජිකයින් වශයෙන් බඳවා ගනු
ලබන තැනැත්තන් (මෙහි මින් මතු “සංස්ථාව” යනුවෙන් සඳහන්
කරනු ලබන) “ලක්ෂ්මන් වසන්ත පෙරේරා ප්‍රජා සංවර්ධන පදනම”
යන නාමය සහ අභිධානය යටතේ අවිච්ඡින්න පැවැත්මක් ඇති
සංස්ථාවක් විය යුතු ය. තව ද, එකී නාමයෙන් ඒ සංස්ථාව විසින් ද,
එයට විරුද්ධව ද නඩු පවරනු ලැබිය හැකි ය. තව ද, පොදු මුද්‍රාවක්
තබා ගැනීමේ ද, එය පාවිච්චි කිරීමේ ද, ස්වකීය අභිමතය පරිදි එය
වෙනස් කිරීමේ ද පූර්ණ බලය සහ අධිකාරය එකී සංස්ථාවට තිබිය
යුතු ය.

(2) සංස්ථාව, 1980 අංක 31 දරන ස්වේච්ඡා සමාජ සේවා
සංවිධාන (ලියාපදිංචි කිරීම හා අධීක්ෂණය කිරීම) පනතේ
අර්ථානුකූලව සහ එහි කාර්ය සඳහා ස්වේච්ඡා සමාජ සේවා
සංවිධානයක් වශයෙන් සලකනු ලැබිය යුතු අතර, එම පනතේ
විධිවිධාන සංස්ථාවේ කටයුතු කළමනාකරණය සහ ඒ සම්බන්ධයෙන්
අදාළ විය යුතු ය.

3. (1) සංස්ථාව සංස්ථාපනය කරනු ලබන්නේ යම් පොදු
පරමාර්ථ සඳහා ද ඒ පොදු පරමාර්ථ පහත සඳහන් පරිදි විය යුතු
යයි මෙයින් ප්‍රකාශ කරනු ලැබේ:—

(අ) දුප්පත් ශිෂ්‍යයන්ට ස්වකීය අධ්‍යාපනය වැඩි දියුණු කර
ගැනීම සඳහා ආධාර සහ උපකාර ලබාදීම;

(ආ) පොත්පත්,වාරසඟරා සහ සඟරා එකතු කිරීම, මුද්‍රණය
කිරීම, ප්‍රකාශයට පත් කිරීම සහ බෙදාහැරීම ;

(ඇ) (i) මාර්ග සංවර්ධන සහ නිවාස වැඩසටහන් ක්‍රියාත්මක
කිරීම සඳහා ,
(ii) රෝහල්, සෞන්දර්ය අධ්‍යාපනික මධ්‍යස්ථාන, පාසල්
සහ ප්‍රජා සංවර්ධන මධ්‍යස්ථාන ඉදිකිරීම සහ
සංවර්ධනය කිරීම සඳහා ;

(iii) පුස්තකාල සහ කියවීම් මධ්‍යස්ථාන පිහිටුවීම සහ
පවත්වාගෙන යාම ;

(iv) ශ්‍රී ලාංකිකයන්ගේ සුභසාධනය සඳහා ප්‍රජා සුභසාධන,
අධ්‍යාපනික සහ සමාජ සංවර්ධන ව්‍යාපෘති සකස්
කිරීම සහ ක්‍රියාත්මක කිරීම සඳහා ;

(v) ශ්‍රී ලංකාවේ අධ්‍යාපනික, සෞඛ්‍ය, සංස්කෘතික සහ
කෘෂිකාර්මික කේෂ්ත්‍රවල වැඩි දියුණුව සඳහා පහසුකම්
සැළසීම සඳහා ;

(vi) විවිධ වර්ගයේ සාම්ප්‍රදායික, දේශීය සහ පාරම්පරික
දැනුම ප්‍රවර්ධනය කිරීම සඳහා සහ මතු පරම්පරාව
සඳහා එම දැනුම ආරක්ෂා කිරීමේ අදහස ඇතිව
ආයතන පිහිටුවීමට සහාය වීම සඳහා ;

(vii) පරිසරය ආරක්ෂා කිරීම සහ සංරක්ෂණය කිරීම සඳහා
ව්‍යාපෘති සකස්කර පවත්වා ගෙන යාම සඳහා
අදාළ බලධාරීන්ගේ කැමැත්ත ඇතිව එම බලධාරීන්ට සහාය
දැක්වීම ; සහ

(ඈ) සමාන පරමාර්ථ ඇති දේශීය හා විදේශීය ආයතන සමග
සම්බන්ධතා පවත්වාගෙන යාම.

(2) (1) වන උපවගන්තියේ නිශ්චිතව දක්වා ඇති සංස්ථාවේ
පරමාර්ථ ක්‍රියාත්මක කිරීමේ දී, එකී පරමාර්ථ, වර්ගය, ආගම, භාෂාව,
කුලය ස්ත්‍රී පුරුෂ භේදය, දේශපාලන මතය, උපන් ස්ථානය යන
හේතු මත හෝ ඉන් කවර වූ හේතුවක් මත පදනම් කරගත්
වෙනස්කමකට භාජනය නොවන පරිදි ක්‍රියාත්මක කිරීමට සංස්ථාව
විසින් වග බලා ගත යුතු ය.

4. ආණ්ඩුවේ හෝ පළාත් සභාවක ඕනෑම අමාත්‍යාංශයක් හෝ
දෙපාර්තමේන්තුවක් විසින් සමගාමීව පවත්වාගෙන යනු ලබන යම්
කාර්යයක් සහ සංස්ථාවේ කාර්යය අතර, කිසිදු ගැටුමක් නිර්මාණය
නොවන ආකාරයෙන් සංස්ථාවේ පරමාර්ථ ක්‍රියාත්මක කළ යුතු ය.

5. (1) මේ පනතේ විධිවිධානවලට යටත්ව සංස්ථාවේ කටයුතු
කළමනාකරණය සහ පරිපාලනය, මේ පනතේ 7 වන වගන්තිය
යටතේ සාදනු ලබන සංස්ථාවේ රීති මගින් නිශ්චය කරනු ලැබිය
හැකි ධුර දරන්නන් යම් සංඛ්‍යාවකින් සමන්විත (මෙහි මින් මතු
"මණ්ඩලය” යනුවෙන් සඳහන් කරනු ලබන) අධ්‍යක්ෂ මණ්ඩලයක්
විසින් ක්‍රියාත්මක කරනු ලැබිය යුතු ය.

(2) (අ) මෙම පනත ආරම්භ වන දිනයට පෙරාතුව ම වූ දිනයේ දී
පදනමේ පාලක මණ්ඩලයේ ධුර දරන්නන් 7 වන වගන්තිය යටතේ
සාදනු ලබන රීති මගින් විධිවිධාන දක්වා ඇති ආකාරයට සංස්ථාවේ
පළමු මණ්ඩලය පත් කරනු ලබන හෝ තෝරා පත් කරනු ලබන
තෙක් සංස්ථාවේ මණ්ඩලය ලෙසින් ක්‍රියාත්මක විය යුතු ය.

(ආ) මේ පනත ක්‍රියාත්මක වීම ආරම්භ වන දිනයේ සිට වසරක්
ඇතුළත සංස්ථාවේ පළමු මණ්ඩලය පත් කිරීම හෝ තෝරාපත්
කිරීම කළ යුතු ය.

(3) (අ) අනුශාසකවරුන් හා උපදේශකවරුන් ද ඇතුළුව මණ්ඩලයේ
ධුර දරන්නන් වර්ෂ තුනක කාලයක් සඳහා පත් කර ගත යුතු හෝ
තෝරාපත් කරගත යුතු අතර, එම වර්ෂ තුනක කාලසීමාව ඉකුත්
වීමෙන් පසුව එම ධුර දරන්නන්, අනුශාසකවරයා හෝ
උපදේශකවරයා නැවත තෝරාපත් කර ගැනීම සඳහා සුදුස්සකු විය
යුතු ය.

(ආ) යම් ධුර දරන්නකු මියයාම, ඉල්ලා අස්වීම, නොහැකියාවකට
පත්වීම හෝ ධුරයෙන් ඉවත් කිරිම නිසා පුරප්පාඩුවක් ඇතිවන
අවස්ථාවක දී, මණ්ඩලය විසින් සංස්ථාවේ රීති සැලකිල්ලට ගෙන
එම පුරප්පාඩුව පිරවීම සඳහා යම් තැනැත්තකු තෝරා පත් කරගත
යුතු හෝ පත් කරගත යුතු ය.

(ඇ) (ආ) ඡේදය යටතේ තෝරාපත් කර ගනු ලබන හෝ පත්
කර ගනු ලබන තැනැත්තා ඔහු අනුප්‍රාප්ත වන සමාජිකයාගේ ධුර
කාලයෙන් ඉකුත් නොවී ඇති කාලය සඳහා ධුර දැරිය යුතු ය.

6. මේ පනතේ හෝ වෙනත් යම් ලිඛිත නීතියක විධිවිධානවලට
යටත්ව සංස්ථාවේ පරමාර්ථ හෝ ඒ පරමාර්ථ අතුරින් යම්
පරමාර්ථයක් ප්‍රවර්ධනය කිරීම හෝ නංවාලීම සඳහා පහත සඳහන්
අවශ්‍ය හෝ අපේක්ෂිත සියලු ක්‍රියා හා කාරණා ක්‍රියාත්මක කිරීමේ,
කිරීමේ හා ඉටු කිරීමේ බලය සංස්ථාවට තිබිය යුතු ය—

(අ) සංස්ථාවේ කාර්ය සඳහා අවශ්‍ය වන්නා වූ ඉඩම් හෝ
ගොඩනැගිලි මිලට ගැනීමට, අත්කර ගැනීමට, කුලියට
ගැනීමට, ඉදිකිරීමට, අළුත්වැඩියා කිරීමට හා
අන්‍යාකාරයකින් ලබා ගැනීමට සහ සංස්ථාවේ පරමාර්ථ
ප්‍රවර්ධනය කිරීමේ අරමුණු ඇතිව සුදුසු යැයි සැළකෙන
අයුරින් ඒවා සම්බන්ධයෙන් ක්‍රියා කිරීම හෝ ඒවා බැහැර
කිරීම;

(ආ) ඇප සහිතව හෝ රහිතව මුදල් ණයට ගැනීම සහ
රැස්කිරීම සහ මුදල් හෝ ද්‍රව්‍යවලින් ප්‍රදාන, ත්‍යාග හෝ
පරිත්‍යාග ලබා ගැනීම:

එසේ වුව ද, සංස්ථාව වෙත ලබා දෙනු ලබන සියලු
විදේශීය ප්‍රදාන, ත්‍යාග හෝ පරිත්‍යාග සම්බන්ධයෙන්
මණ්ඩලය විසින් මුදල් විෂයය භාර අමාත්‍යවරයාගේ
අමාත්‍යාංශයේ විදේශ සම්පත් දෙපාර්තමේන්තුවේ පූර්ව
ලිඛිත අනුමතය ලබා ගත යුතු ය.

(ඇ) යම් බැංකුවක ගිණුම් විවෘත කිරීමට, ක්‍රියාත්මක කිරීමට,
පවත්වාගෙන යාමට සහ වැසීමට;

(ඈ) සංස්ථාවේ කාර්යයන් සඳහා වහාම අවශ්‍ය නොවන යම්
අරමුදල් මණ්ඩලය විසින් තීරණය කරනු ලබන
ආකාරයකින් ආයෝජනය කිරීමට;

(ඉ) සංස්ථාවේ පරමාර්ථ ප්‍රවර්ධනය කිරීමේ අරමුණ ඇතිව
යම් නිත්‍යානුකූල භාරයක් හෝ භාණ්ඩයක් හෝ
පෞද්ගලික දේපලක් අත්කර කර ගැනීමට, භාර ගැනීමට
ක්‍රියාත්මක කිරීමට, ඉටු කිරීමට සහ පරිපාලනය කිරීමට;
සංස්ථාවේ නිලධරයන් සහ සේවකයන් පත් කිරීම,
සේවයෙහි නියුක්ත කිරීම, සේවයෙන් පහ කිරීම හෝ
සේවය අවසන් කිරීම සහ ඔවුන් විෂයෙහි විනය පාලනය
පවත්වාගෙන යාම සහ සංස්ථාව විසින් තීරණය කරන
ලද වැටුප්, දීමනා සහ පාරිතෝෂික ගෙවීමට;

(උ) සංස්ථවේ පරමාර්ථ ප්‍රවර්ධනය කිරීමේ අරමුණ ඇතිව
දේශන සම්මන්ත්‍රණ සහ සමුළු සංවිධානය කිරීම;

(ඌ) සංස්ථාව සතු පරමාර්ථවලට සමාන පරමාර්ථ ඇති දේශීය
සහ විදේශීය අනෙකුත් ආයතන සමග සම්බන්ධතා
පවත්වාගෙන යාම සහ සම්බන්ධීකරණය කිරීම;
සංස්ථාවේ කාර්ය සඳහා ශ්‍රී ලංකාව තුළ හෝ
විදේශයන් හි දී සේවක පිරිස් පුහුණු කිරීම ;සහ

(ඒ) සංස්ථාවේ පරමාර්ථ නිසි ලෙස සහ ඵලදායීව ක්‍රියාත්මක
කිරීම සඳහා අවශ්‍ය හෝ සුදුසු වෙනත් සියලු දේ කිරීම.

7. (1) සංස්ථාව විසින් සංස්ථාවේ යම් මහ සභා රැස්වීමක දී ඊට
පැමිණ ඡන්දය දෙන සාමාජිකයන් තුනෙන් දෙකකට නොඅඩු බහුතර
ඡන්දයෙන් මේ පනතට හෝ වෙනත් යම් ලිඛිත නීතියකට අනනුකූල
නොවන රීති, පහත දැක්වෙන සියලු කාරණා සඳහා හෝ ඉන්
කිසිවක් සඳහා කලින් කල සෑදීම නිත්‍යානුකූල විය යුතු ය:—

(අ) සාමාජිකත්වය වර්ග කිරීම, සාමාජිකයන් ඇතුළත් කර
ගැනීම, ඉවත් කිරීම, නෙරපීම හෝ ඉල්ලා අස්වීම සහ
සාමාජිකයන් විසින් ගෙවිය යුතු ගාස්තු;

(ආ) මණ්ඩලයේ ධුර දරන්නන් තෝරා පත්කර ගැනීම, ධුරය
හිස් කිරීම හෝ ධුරයෙන් ඉවත් කිරීම සහ ධුර දරන්නන්ගේ
බලතල, කාර්ය සහ කර්තව්‍ය;

(ඇ) සංස්ථාවේ විවිධ නිලධරයන්ගේ, අනුයෝජිතයන්ගේ සහ
සේවකයන්ගේ පත් කිරීමේ නියම හා කොන්දේසි, බලතල,
කර්තව්‍ය හා කාර්ය;

(ඈ) මණ්ඩලයේ හෝ එහි යම් අනු කමිටුවක රැස්වීම් කැඳවීමේ
දී හා පැවැත්වීමේ දී අනුගමනය කළ යුතු කාර්ය පටිපාටිය,
රැස්වීම් පිළිබඳ නිවේදන හා න්‍යාය පත්‍ර, ගණපූරණය
සහ ඒ රැස්වීම්වල කටයුතු කරගෙන යාම;

(ඉ) සංස්ථාවේ සහ මණ්ඩලයේ සාමාජිකයන් වීම සඳහා
සුදුසුකම් හා නුසුදුසුකම්;
(ඊ) සංස්ථාවේ දේපල, පරිපාලනය කිරීම සහ කළමනාකරණය
කිරීම;

(උ)සාමාන්‍යයෙන් සංස්ථාවේ කටයුතු කළමනාකරණය කිරීම
සහ එහි පරමාර්ථ මුදුන්පත් කරගැනීම සහ සංස්ථාව
විසුරුවා හැරීම.

(2) සංස්ථාව විසින් සාදන ලද යම් රීතියක් මේ වගන්තියේ (1)
වන උපවගන්තිය යටතේ සාදන ලද රීතියක් මෙන් එවැනිම
රැස්වීමක එවැනිම ආකාරයෙන් සංශෝධනය කිරීම, වෙනස්
කිරීම, ඊට යමක් එකතු කිරීම හෝ පරිච්ඡින්න කිරීම කරනු ලැබිය
හැකි ය.

(3) සංස්ථාවේ සාමාජිකයන් සෑම කල්හිම සංස්ථාවේ රීතිවලට
යටත් විය යුතු ය.

(4) මෙම වගන්තිය යටතේ සාදනු ලැබූ සංස්ථාවේ රීති ගැසට්
පත්‍රයේ පළ කළ යුතු ය.

8. සාමාජිකයන්ගේ නම්, ලිපිනයන් සහ අනෙකුත් අත්‍යවශ්‍ය
තොරතුරු ඇතුළත් කරන ලද සාමාජිකයන්ගේ නාම ලේඛනයක්
මණ්ඩලය විසින් පවත්වාගෙන යා යුතු ය.

9. (1) සංස්ථාවට එහිම අරමුදලක් තිබිය යුතු ය.
(2) සංස්ථාව සඳහා සහ සංස්ථාව වෙනුවෙන් භාරගනු ලබන
ත්‍යාග, රික්තවරණ, පරිත්‍යාග, සාමජික මුදල්, දායක මුදල්, ගාස්තු
හෝ ප්‍රදාන වශයෙන් ලැබුණු සියලු මුදල් මණ්ඩලය විසින් අනුමත
කරනු ලබන බැංකු එකක හෝ වැඩි ගණනක සංස්ථාවේ ගිණුමේ
බැරට තැන්පත් කරනු ලැබිය යුතු ය.

(3) මේ පනත යටතේ ස්වකීය බලතල, කාර්ය සහ කර්තව්‍ය
ක්‍රියාත්මක කිරීමේ දී, කිරීමේ දී හා ඉටු කිරීමේ දී සංස්ථාව විසින්
දරනු ලබන වියදම් පියවිමට අවශ්‍ය සියලු මුදල් අරමුදලින් ගෙවනු
ලැබිය යුතු ය.

(1) සංස්ථාවේ මුදල් වර්ෂය ලිත් වර්ෂය විය යුතු ය.
(2) සංස්ථාව විසින් එහි ආදායම සහ වියදම, වත්කම් හා බැරකම්
සහ සංස්ථාවේ වෙනත් සියලු ගනුදෙනු පිළිබඳව නිසි ගිණුම් තබා
ගැනීමට කටයුතු සැලැස්විය යුතු ය.

(3) සංස්ථාවේ ගිණුම් විගණකාධිපතිවරයා විසින් හෝ ආණ්ඩුක්‍රම
ව්‍යවස්ථාවේ 154 වන ව්‍යවස්ථාව ප්‍රකාර විගණකාධිපතිවරයා විසින්
පත් කරනු ලබන සුදුසුකම් ලත් විගණකවරයකු විසින් වාර්ෂිකව
විගණනය කරනු ලැබිය යුතු ය.

(4) මේ වගන්තියේ කාර්යය සඳහා ‘සුදුසුකම් ලත් විගණකවරයා’
යන්නෙන් —
(අ) ශ්‍රී ලංකා වරලත් ගණකාධිකාරීන්ගේ ආයතනයේ
හෝ නීතියෙන් පිහිටුවන ලද වෙනත්
යම් ආයතනයක හෝ සාමාජිකයකු වූ ද,
ගණකාධිකාරීවරයකු වශයෙන් වෘත්තියෙහි යෙදීමට
ඒ ආයතනයේ සභාව විසින් නිකුත් කරන ලද
සහතිකයක් දරන්නා වූ ද තැනැත්තෙක්; හෝ

(ආ) යම් ගණකාධිකාරී සමාගමක එක් එක් නේවාසික
හවුල්කරු ශ්‍රී ලංකා වරලත් ගණකාධිකාරීන්ගේ
ආයතනයේ හෝ නීතියෙන් පිහිටුවන ලද වෙනත්
යම් ආයතනයක හෝ සාමාජිකයකු ව සිටින්නේ
එමෙන්ම ගණකාධිකාරීවරයකු වශයෙන්
වෘත්තියෙහි යෙදීම සඳහා එකී ආයතනයේ සභාව
විසින් නිකුත් කරන ලද සහතිකයක් දරන්නේ ද,
එවැනි ගණකාධිකාරී සමාගමක් හෝ,

11. (1) මණ්ඩලය විසින් සංස්ථාවේ කටයුතු පිළිබඳ වාර්ථාවක්
සෑම මුදල් වර්ෂයක් සඳහා සකස් කරනු ලැබිය යුතු අතර, එම
වාර්තාව විගණනය කරන ලද ගිණුම් ප්‍රකාශය සමග අදාළ වසරට
පසුව එන වර්ෂයේ සය මාසයක් ඉකුත් වීමට පෙර සමාජ සේවා
විෂයභාර අමාත්‍යවරයාගේ අමාත්‍යාංශයේ ලේකම්වරයා වෙත හා
1980 අංක 31 දරන ස්වේච්ඡා සමාජ සේවා සංවිධාන (ලියාපදිංචි
කිරීම හා අධීක්ෂණය කිරීම) පනත යටතේ පත් කරන ලද ස්වේච්ඡා
සමාජ සේවා සංවිධාන රෙජිස්ට්‍රාර්වරයා වෙත ඉදිරිපත් කළ
යුතු ය.

(2) මුදල් වර්ෂය තුළදී සංස්ථාව වෙත දේශීය හා විදේශීය වශයෙන්
ලැබුණු මුදල් පිළිබඳ වෙනම ගිණුමක් (1) වන උපවගන්තියේ සඳහන්
වාර්තාව සමග යැවිය යුතු ය.

12. මේ පනත ක්‍රියාත්මක වීම ආරම්භ වන දිනයට පෙරාතුවම වූ
දිනයේ දී පදනම විසින් ගෙවිය යුතු සියලු ණය සහ බැරකම්
මෙයින් සංස්ථාපනය කරනු ලබන සංස්ථාව විසින් ගෙවනු ලැබිය
යුතු අතර, එදිනට පදනමට අයවිය යුතු සියලු ණය සහ පදනමට
ගෙවිය යුතු සාමාජික මුදල් සහ දායක මුදල් මේ පනතේ කාර්ය
සඳහා සංස්ථාව වෙත ගෙවනු ලැබිය යුතු ය.

13. යම් මිළට ගැනීමක්, ප්‍රදානයක්, ත්‍යාගයක්, තෙස්තමේන්තු
නීයාදනයක් හෝ වෙනත් යම් ආකාරයකින් සංස්ථාව සතුවන චංචල
හෝ නිශ්චල යම් දේපලක් අත්කර ගැනීමට සහ දැරීමට මේ පනතේ
විධිවිධානවලට යටත්ව නීතියෙන් සංස්ථාවට හැකියාව සහ බලය
ඇති අතර ඒ දේපල විකිණීමේ, උකස් කිරීමේ, බදු දීමේ, හුවමාරු
කිරීමේ හෝ වෙනත් ආකාරයකින් නීයාදනය කිරීමේ පූර්ණ බලය
ඇතිව 7 වන වගන්තිය යටතේ සාදන ලද සංස්ථාවේ රීතිවලට
යටත්ව මේ පනතේ කාර්ය සඳහා සංස්ථාව විසින් ඒ සියලු දේපල
දැරිය යුතු ය.

14. කවර ආකාරයකින් හෝ ලබාගන්නා සංස්ථාවේ මුදල් හා
දේපල සංස්ථාවේ පරමාර්ථ ඉටු කර ගැනීම කෙරෙහි පමණක් අදාළ
කරගත යුතු අතර, එයින් කිසිදු කොටසක් සංස්ථාවේ සාමාජිකයන්ට
ලාභාංශ මුදල්, ප්‍රසාද දීමනා හෝ ලාභ වශයෙන් ඍජුව හෝ
අන්‍යාකාරයෙන් නොගෙවිය යුතු හෝ නොපැවරිය යුතු ය.

15. (1) මණ්ඩලයේ සාමාජිකයන් දෙදෙනකුගේ ඉදිරිපිට දී මිස
සංස්ථාවේ මුද්‍රාව කිසිම සාධන පත්‍රයකට තබනු නොලැබිය යුතු
අතර, ඔවුන් දෙදෙනා තමන් පැමිණ සිටි බවට ලකුණක් වශයෙන්
එකී සාධන පත්‍රයෙහි තම නම අත්සන් කළ යුතු ය. ඒ අත්සන්
කිරීම සාක්ෂිකරුවෙකු වශයෙන් යම් තැනැත්තකුගේ අත්සන්
කිරීමකට පරිබාහිරව විය යුතු ය.

(2) සංස්ථාවේ මුද්‍රාව, මණ්ඩලය විසින් තීරණය කරනු ලැබිය
හැකි මණ්ඩලයේ යම් ධුර දරන නිලධරයකු භාරයේ තිබිය යුතු ය.

16. (1) සංස්ථාව විසුරුවා හැරීමේ දී එහි සියලු ණය හා බැරකම්
පියවීමෙන් පසු යම් දේපලක් ඉතිරි වී තිබුණහොත් ඒ දේපල
සංස්ථාවේ සාමාජිකයන් අතර බෙදනු නොලැබිය යුතු අතර
සංස්ථාවේ පරමාර්ථවලට සමාන පරමාර්ථ ඇත්තා වූ ද ස්වකීය
රීති අනුව යම් ආදායමක් හෝ දේපලක් ස්වකීය සාමාජිකයන් අතර
බෙදීම තහනම් කරනු ලබන්නා වූ ද වෙනත් යම් ආයතනයකට ඒ
දේපල දීම හෝ පැවරීම කරනු ලැබිය යුතු ය.

(2) (1) උපවගන්තයේ කාර්ය සඳහා උචිත ආයතනය සංස්ථාව
විසුරුවා හැරීමට පෙරාතුවම සංස්ථාවේ සාමාජිකයන් විසින්
සංස්ථාවේ යම් මහා සභා රැස්වීමක දී ඊට පැමිණ ඡන්දය දෙන
සාමාජිකයන්ගේ බහුතර ඡන්දයෙන් තීරණය කරනු ලැබිය යුතු ය.

17. ජනරජයේ හෝ යම් රාජ්‍ය මණ්ඩලයක හෝ සංස්ථාවක
අයිතිවාසිකම්වලට මේ පනතෙහි ඇතුළත් කිසිවකින් හානියක් හෝ
බලපෑමක් නොවිය යුතු ය.

18. මේ පනතෙහි සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට සිංහල භාෂා පාඨය
බලපැවැත්විය යුතු ය.